ประกาศคณะกรรมการมาตรฐานสินค้าเกษตรประกาศคณะกรรมการมาตรฐานสินค้าเกษตรเรื่อง กำหนดหลักเกณฑ์วิธีการ และเงื่อนไขการให้ความเห็นชอบผู้ตรวจสอบและรับรองมาตรฐานของต่างประเทศที่มีมาตรฐานแตกต่างจากมาตรฐานบังคับ[๑] อาศัยอำนาจตามความในมาตรา๗ (๖) และมาตรา ๓๐ แห่งพระราชบัญญัติมาตรฐานสินค้าเกษตร พ.ศ. ๒๕๕๑คณะกรรมการมาตรฐานสินค้าเกษตรเห็นสมควรประกาศกำหนดหลักเกณฑ์ วิธีการและเงื่อนไขการให้ความเห็นชอบผู้ตรวจสอบและรับรองมาตรฐานของต่างประเทศที่มีมาตรฐานแตกต่างจากมาตรฐานบังคับที่มีข้อตกลงหรือความร่วมมือระหว่างประเทศเกี่ยวกับการยอมรับผลการตรวจสอบและรับรองมาตรฐานซึ่งกันและกันไว้ดังต่อไปนี้ข้อ๑ ให้ยกเลิกประกาศคณะกรรมการมาตรฐานสินค้าเกษตรเรื่อง กำหนดหลักเกณฑ์ วิธีการและเงื่อนไขการให้ความเห็นชอบผู้ตรวจสอบและรับรองมาตรฐานของต่างประเทศที่มีมาตรฐานแตกต่างจากมาตรฐานบังคับลงวันที่ ๒๒ ตุลาคม พ.ศ. ๒๕๕๗ข้อ๒ ผู้นำเข้าสินค้าเกษตรจากประเทศที่มีมาตรฐานแตกต่างจากมาตรฐานบังคับผู้ใดประสงค์จะขอใช้ผู้ตรวจสอบและรับรองมาตรฐานของประเทศนั้นที่มีข้อตกลงหรือความร่วมมือระหว่างประเทศเกี่ยวกับการยอมรับผลการตรวจสอบและรับรองมาตรฐานซึ่งกันและกันกับประเทศไทยให้ยื่นเป็นหนังสือต่อสำนักงานพร้อมเอกสารข้อมูลหลักฐานตามที่สำนักงานกำหนดข้อ๓ ผู้ตรวจสอบและรับรองมาตรฐานตามข้อ๒ ต้องมีคุณสมบัติ ดังต่อไปนี้(๑)เป็นนิติบุคคลที่มีวัตถุประสงค์เพื่อดำเนินกิจการเกี่ยวกับการตรวจสอบและรับรองมาตรฐานสินค้าเกษตรตามกฎหมายของประเทศนั้นๆ(๒) มีห้องปฏิบัติการของตนเองหรือสามารถใช้ห้องปฏิบัติการของผู้อื่นที่มีข้อตกลงในการใช้บริการทดสอบหรือวิเคราะห์เว้นแต่ในกรณีที่การตรวจสอบมาตรฐานไม่จำเป็นต้องมี หรือใช้ห้องปฏิบัติการ และห้องปฏิบัติการนั้นต้องได้รับการรับรองตามมาตรฐานไอเอสโอ/ไออีซี (ISO/IEC 17025) ว่าด้วยเรื่องข้อกำหนดทั่วไปว่าด้วยความสามารถของห้องปฏิบัติการทดสอบและห้องปฏิบัติการสอบเทียบและฉบับที่แก้ไขเพิ่มเติมในรายการทดสอบ/วิเคราะห์ตามข้อกำหนดของมาตรฐานสินค้าเกษตรหรือเป็นห้องปฏิบัติการที่สำนักงานเห็นชอบตามหลักเกณฑ์และเงื่อนไขที่สำนักงานประกาศกำหนด(๓) ต้องมีการจัดระบบองค์กรให้เป็นไปตามมาตรฐาน ดังต่อไปนี้(ก) กรณีเป็นผู้ประกอบการตรวจสอบรับรองมาตรฐานเกี่ยวกับวิธีการ กรรมวิธี หรือกระบวนการจัดการที่เกี่ยวกับสินค้าเกษตรต้องมีการจัดระบบองค์กรให้เป็นไปตามมาตรฐานไอเอสโอ/ไออีซี (ISO/IEC 17021) ว่าด้วยเรื่อง การตรวจสอบรับรอง -ข้อกำหนดสำหรับหน่วยตรวจประเมินและให้การรับรองระบบการจัดการและฉบับที่แก้ไขเพิ่มเติมหรือมาตรฐานไอเอสโอ/ทีเอส (ISO/TS 22003) ว่าด้วยเรื่องระบบการจัดการความปลอดภัยอาหาร -ข้อกำหนดสำหรับหน่วยตรวจประเมินและให้การรับรองระบบการจัดการความปลอดภัยอาหารและฉบับที่แก้ไขเพิ่มเติมหรือมาตรฐานไอเอสโอ/ไออีซี (ISO/IEC 17065) ว่าด้วยเรื่องข้อกำหนดทั่วไปสำหรับหน่วยรับรองคุณภาพผลิตภัณฑ์และฉบับที่แก้ไขเพิ่มเติม หรือเป็นไปตามหลักเกณฑ์และเงื่อนไขที่สำนักงานประกาศกำหนด(ข) กรณีเป็นผู้ประกอบการตรวจสอบรับรองมาตรฐานเกี่ยวกับสินค้าเกษตรต้องมีการจัดระบบองค์กรให้เป็นไปตามมาตรฐานไอเอสโอ/ไออีซี(ISO/IEC 17065) ว่าด้วยเรื่องข้อกำหนดทั่วไปสำหรับหน่วยรับรองคุณภาพผลิตภัณฑ์ และฉบับที่แก้ไขเพิ่มเติมหรือเป็นไปตามหลักเกณฑ์และเงื่อนไขที่สำนักงานประกาศกำหนดข้อ๔ สำนักงานจะดำเนินการประเมินเอกสารข้อมูลหลักฐานและอาจส่งเจ้าหน้าที่ไปตรวจประเมินผู้ตรวจสอบและรับรองมาตรฐานในประเทศที่ผู้นำเข้าสินค้าเกษตรร้องขอหรือตามที่สำนักงานเห็นสมควรข้อ๕ กรณีที่ผู้นำเข้าสินค้าเกษตรร้องขอให้ดำเนินการตามข้อ๔ ให้ผู้นำเข้าสินค้าเกษตรอำนวยความสะดวกแก่เจ้าหน้าที่ที่ไปตรวจประเมินผู้ตรวจสอบและรับรองมาตรฐานและเป็นผู้เสียค่าใช้จ่ายเกี่ยวกับการดำเนินการดังกล่าวข้อ๖[๒]ให้สำนักงานแจ้งรายชื่อผู้ตรวจสอบและรับรองมาตรฐานของต่างประเทศที่สำนักงานให้ความเห็นชอบให้ผู้นำเข้าทราบให้ผู้นำเข้ามีหน้าที่แจ้งผลดังกล่าวและมาตรฐานบังคับที่ใช้ในการตรวจสอบและรับรองให้ผู้ตรวจสอบและรับรองมาตรฐานของต่างประเทศทราบเว้นแต่ในกรณีที่มาตรฐานบังคับใดเป็นไปตามมาตรฐานสากลตามรายชื่อมาตรฐานสากลที่สำนักงานประกาศกำหนดให้ผู้นำเข้าแจ้งให้ผู้ตรวจสอบและรับรองมาตรฐานของต่างประเทศตรวจสอบและออกใบรับรองมาตรฐานตามมาตรฐานสากลนั้นได้โดยถือว่าเป็นการตรวจสอบและรับรองและเป็นใบรับรองตามมาตรฐานบังคับประกาศ ณ วันที่ ๑๖กุมภาพันธ์ พ.ศ. ๒๕๖๐พลเอก ฉัตรชัย สาริกัลยะรัฐมนตรีว่าการกระทรวงเกษตรและสหกรณ์ประธานกรรมการมาตรฐานสินค้าเกษตรประกาศคณะกรรมการมาตรฐานสินค้าเกษตร เรื่องกำหนดหลักเกณฑ์ วิธีการและเงื่อนไขการให้ความเห็นชอบผู้ตรวจสอบและรับรองมาตรฐานของต่างประเทศที่มีมาตรฐานแตกต่างจากมาตรฐานบังคับ(ฉบับที่ ๒) พ.ศ. ๒๕๖๐[๓]พิมพ์มาดา/จัดทำ๑๕ สิงหาคม๒๕๖๐ปริญสินีย์/ตรวจ๖ กันยายน ๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๙๙ ง/หน้า ๓๓/๗ เมษายน ๒๕๖๐[๒] ข้อ ๖ เพิ่มโดยประกาศคณะกรรมการมาตรฐานสินค้าเกษตรเรื่อง กำหนดหลักเกณฑ์ วิธีการและเงื่อนไขการให้ความเห็นชอบผู้ตรวจสอบและรับรองมาตรฐานของต่างประเทศที่มีมาตรฐานแตกต่างจากมาตรฐานบังคับ(ฉบับที่ ๒) พ.ศ. ๒๕๖๐[๓] ราชกิจจานุเบกษาเล่ม ๑๓๔/ตอนพิเศษ ๑๘๐ ง/หน้า ๒๕/๑๓ กรกฎาคม ๒๕๖๐